Kodiak Island Borough

Kodiak Island Borough er et fylke i den amerikanske delstaten Alaska. Den ligger sør i delstaten, og det grenser til Kenai Peninsula Borough i nord og Lake and Peninsula Borough i vest. Området omfatter øyene Kodiakarkipelet i Alaskabukta og et landområde på kyststripen mellom Cook Inlet og Wide Bay på Alaskahalvøya. Bykommunens totale areal er på 31 135,4 kvadratkilometer, hvorav 14 173,1 km² vann og 16 963,3 km² land. Kodiak Island Borough har 13 592 innbyggere (2010), og administrasjonssenteret er byen Kodiak. Valgdistriktet Kodiak ble etablert i 1958 med omtrent samme utstrekning som bykommunen. I 1963 ble området organisert til en bykommune, og kyststripen på Alaskahalvøya ble overført til statistikkområdet Bristol Bay. Før folketellingen i 1990 ble det meste av dette landområdet tilbakeført til Kodiak Island Borough. Noter Referanser Eksterne lenker (en) Offisielt nettsted (en) Kodiak Island Borough, Alaska – kategori av bilder, video eller lyd på Commons